b"\n_START_ARTICLE_\nPyrrharctia isabella\n_START_SECTION_\nDistribuci\xc3\xb3\n_START_PARAGRAPH_\nEs pot trobar en moltes regions fredes d'Am\xc3\xa8rica del nord, incloent l'\xc3\x80rtic. No es troba a Europa.\n_START_SECTION_\nDescripci\xc3\xb3\n_START_PARAGRAPH_\nLa larva emergeix de l'ou a la tardor i passa l'hivern en la seva forma d'eruga. Sobreviu en proc\xc3\xa9s de congelaci\xc3\xb3 mitjan\xc3\xa7ant la producci\xc3\xb3 d'un crioprotector en els seus teixits. A la primavera es descongela i emergeix per convertir-se en cris\xc3\xa0lide. Una vegada que surt de la seva cris\xc3\xa0lide com imago viu nom\xc3\xa9s uns dies per aparellar-se._NEWLINE_En climes m\xc3\xa9s temperats, les erugues es converteixen en papallones nocturnes pocs mesos despr\xc3\xa9s de l'eclosi\xc3\xb3, per\xc3\xb2 a l'\xc3\x80rtic el per\xc3\xadode d'estiu per al creixement vegetatiu, i per tant l'alimentaci\xc3\xb3, \xc3\xa9s tan curt que la larva s'ha d'alimentar durant diversos estius, congelant-se de nou cada hivern abans que finalment pupi. Alguns exemplars arriben a viure un total de 14 hiverns._NEWLINE_La larva \xc3\xa9s de color negre en ambd\xc3\xb3s extrems, amb una banda de color vermell rogenc al mig o sense aquesta banda. L'adult \xc3\xa9s de color groc a taronja amb el t\xc3\xb2rax robust i el cap petit. Les seves ales tenen algunes taques negres i els segments proximals al seu primer parell de potes s\xc3\xb3n brillants de color vermell\xc3\xb3s ataronjat._NEWLINE_Els p\xc3\xa8ls de l'eruga no injecten ver\xc3\xad i no s\xc3\xb3n urticants; en general no causen irritaci\xc3\xb3, lesi\xc3\xb3, inflamaci\xc3\xb3 o inflor . Es recomana no tocar-los perqu\xc3\xa8 poden causar dermatitis en persones amb la pell sensible. El seu principal mecanisme de defensa \xc3\xa9s rodar com una pilota si \xc3\xa9s pertorbada._NEWLINE_Aquesta esp\xc3\xa8cie s'alimenta de moltes esp\xc3\xa8cies diferents de plantes, especialment de plantes herb\xc3\xa0cies."